**אינטל ועמותת LCI Israel - שיתוף פעולה שנבנה על יסודות מוצקים**

בשנת 2014 ארגון הבינוי של אינטל העולמית הצטרף לעמותת Lean Construction Institute (LCI), שהוקדמה כדי להעמיק בעולם התוכן של הבינוי ולפתח שיטות עבודה חדשניות. שיתוף פעולה זה הביא להקמת שלוחות שונות של העמותה בעולם, וביניהן השלוחה הישראלית - Lean Construction Institute Israel. חזון העמותה הינו למצב את ישראל כמובילה בתחום הבניה בנושאים של תכנון וייצור איכותי, ייצור יעיל, טיפוח ההון האנושי ומקסום יכולותיו, ושימוש מתקדם ויצירתי בכלי הנדסה ודיגיטל.

במסגרת שיתוף פעולה זה, יושמה **שיטת OIF** (Optimized Installation Flow) שמובילה העמותה, בפרויקטי בנייה של אינטל בישראל ובמפעל אינטל בקרית גת בפרט. מדובר **בגישה אסטרטגית לניהול פרויקטי בינוי, הנשענת על שבעה עקרונות מפתח ומשפרת את יעילות המשאבים, חוסכת עלויות ומקצרת את זמן הבינוי בעד 50%.**

שיטת OIF נבחנה באמצעות מחקר אקדמי שבוצע בשיתוף עם **פרופ' רפאל זקס** מהפקולטה להנדסה אזרחית בטכניון, וממצאיו איששו את ההישגים והעניקו להם אסמכתא אקדמית.

**קידום פריון ובטיחות לאורך שרשרת האספקה**

כחברה הפועלת לאור אסטרטגיית אחריות תאגידית, אשר בטיחות הינה אחד מיעדיה המרכזיים לשנת 2030, רואה אינטל ישראל הרבה מעבר לערך הכלכלי בשיתוף פעולה זה. הערכים המוספים שמאפשרת השיטה - **דאגה לבטיחות העובדים ועובדי קבלני המשנה והשפעה חיובית על אימוץ שיטות עבודה מקדמות בטיחות לאורך שרשרת האספקה** משמעותיים ביותר עבור אינטל.

השיטה שמובילה העמותה מפחיתה סיכונים בטיחותיים באופן חדשני ושונה מהגישה המקובלת בתעשייה: השיפור בבטיחות העובדים ובצמצום הסבירות לפציעות ותאונות עבודה מתאפשר הודות לצמצום משך הבנייה וצמצום החשיפה לסיכונים שבאה בעקבותיו.

יישומה באינטל ישראל לא רק תורם ישירות לבטיחות באתרי הבנייה של אינטל בישראל, אלא אף משפיע באופן נרחב על מעגלי הספקים המעורבים בפרויקטים אלה, שמיישמים בהמשך את הידע ושיטות העבודה גם בפרויקטים שהם מבצעים מחוץ לאינטל. כך משפיעה אינטל ישראל על הפרודוקטיביות של הקבלנים בישראל ועל בטיחות ענף הבנייה בכללותו.

**מוסד שמואל נאמן למחקר מדיניות לאומית**, פרסם בשנת 2018 הערכה של כימות התרומה של יישום שיטת ה-Lean Construction ושיטות בינוי מתקדמות בהובלת אינטל ישראל. לדברי המוסד, בעקבות התמקדותה של אינטל ישראל בהכשרת 14 חברות בנייה גדולות שיישמו את השיטה בישראל, אינטל מובילה שינוי בתעשיית הבנייה בישראל. לאחר שרואיינו שני מנכ"לים של חברות אשר אישרו כי הושג חסכון של מעל 10%, בוצעה הערכה על פיה בהנחה שלפחות ב-50% מ-14 החברות הללו יושמה את השיטה החדשה, הצפי הוא שבלפחות ב 5% מהפרויקטים בישראל יושגו חסכון והתייעלות של כ-10% שמשמעותם **חסכון פוטנציאלי של כ-300 מיליון $ לשנה.**

כיום אינטל ו- LCI ממשיכות את שיתופי הפעולה ושיתופי הידע ביניהן, כדי להשתפר יחד ולהעלות את הפריון ולשפר את הבטיחות בעולם הבנייה בישראל ובעולם.